Vitebsk
Vitebsk (belar. Ві́цебск) — Belarusun şimal-şərqində yerləşən şəhər. Vitebsk vilayəti və Vitebsk rayonunun inzibati mərkəzidir. Əhalisinin sayı 377,722 nəfərdir (1 aprel 2017-ci ilə olan məlumata əsasən). Sahəsi 124,538 km²-dir. Vitebsk vilayətinin şərq hissəsində Dauqava (Qərbi Dvina) çayının sahilində yerləşir. Əhalisinin sayına görə ölkənin ən böyük dördüncü (Minsk, Qomel və Mogilyov şəhərlərindən sonra) şəhəridir. Polotskdan sonra ölkənin ən qədim ikinci şəhəridir.